**М О Т И В И**

**ОТНОСНО НЕОБХОДИМОСТТА от ПРИЕМАНЕ на НОВ УСТАВ**

**на ДИСТРИКТ – 130 БЪЛГАРИЯ**

**Скъпи лайънс приятели,**

**Международната асоциация на Лайънс клубовете (LCI) има разработени Конституция и Устав за Дистрикт, в които с жълт цвят са маркирани задължителните текстове, които да се реципират в уставите (конституциите) на съответните Дистрикти. Текстовете без маркиране в жълто са препоръчителни за Дистриктите.**

**АЛК Д-130 България работи вече 17г. по устав, създаден през 2003г. Установихме, че някои от текстовете на действащия устав са в директно противоречие с Конституцията на LCI. Нужно е да осъвременим Устава на Дистрикта и да го приведем в съответствие с препоръките и задължителните изисквания на LCI.**

 **Съвременната ситуация с COVID-19 налага алтернативни начини на комуникация и възможност за провеждане на конвенции и заседания на кабинета на дистрикта, каквито досегашният устав не регламентира.**

 **Досегашният устав не регламентира също задълженията и функциите на длъжностните лица в дистрикта: членове на Кабинета на Дистрикта; нито на зоналните и регионални председатели. Още по-малко на създадените от LCI преди няколко години длъжности на координатори – координатор по дейностите, координатор по лидерството, координатор по членството.**

**На практика сегашният Устав е доста допълван, преправя, дописван. Той е с много „кръпки“.**

**Вместо да продължим с „кръпките“, работната група реши да работи по създаването на нов устав, който да следва предписанията на Международната асоциация на Лайънс клубовете (LCI), включително и относно формата и организацията на главите и членовете.**

**Разбира се, работната група реципира от сега действащия устав утвърдени и доказали се в практиката подходящи норми и положения: например за основополагащите принципи, за Контролния съвет, за Правната комисия, за Съвета на Паст Дистрикт управителите и др.**

**Бяха съобразени и императивните изисквания на Закона за юридическите лица с нестопанска цел.**

 **Предлагаме на вниманието Ви един съвременен, съобразен с всички изисквания на LCI и същевременно съобразен със спецификите на българските условия Устав.**

от Работната група